എംസോണ്‍ അവതരിപ്പിക്കുന്നു http://www.malayalamsubtitles.org/
പരിഭാഷ : ശ്രീധർ Translation : Sree Dhar
ദി വെർജിൻ സ്പ്രിങ് [THE VIRGIN SPRING]
ULLA ISAKSSON എഴുതിയ 13ആം നൂറ്റാണ്ടിലെ നാടോടികഥയുടെ ചലച്ചിത്രാവിഷ്കാരം
സംവിധാനം ഇന്ഗമാർ ബെർഗ്മാൻ
ഓഡിൻ, ഒന്ന് വരൂ. [Odin - നോർസ് പുരാണങ്ങളിലെ ദൈവങ്ങളുടെ അധിപൻ]
എന്നെയൊന്ന് രക്ഷിക്കൂ.
സ്വർഗ്ഗസ്ഥനായ പിതാവും പുത്രനും പരിശുദ്ധാത്മാവും, അങ്ങയുടെ കൂടെയുള്ള മാലാഖകളും,
ഇന്നും എന്നും ഞങ്ങളെ സാത്താന്റെ പിടിയിൽ നിന്ന് രക്ഷിക്കേണമേ.
കർത്താവേ, അങ്ങയുടെ സേവകരായി ഞങ്ങളുടെ ജീവിതത്തിൽ,
പ്രലോഭനങ്ങൾക്കോ, കളങ്കത്തിനോ, അപായത്തിനോ ഇടനൽകരുതേ.
ഇന്ന് വെള്ളിയാണ്, തമ്പുരാന്റെ യാതനയുടെ ദിനം.
ദൈവം കാത്തു,
ഞാൻ ഇരുട്ടത്ത് ഇതുങ്ങളെ ഇപ്പൊ ചവിട്ടിയേനെ.
പാവം,
ദൈവനിശ്ചയം അനുസരിച്ച് നമ്മളെയെല്ലാം പോലെ
ഈ നശിച്ച ജീവിതം ജീവിച്ചുതീർക്കാണ് വിധിക്കപെട്ട ജന്മം
എവിടായിരുന്നു ഇന്നലെ രാത്രി മുഴുവൻ?
തോന്നിയിടത്ത് കിടക്കുകയാണെങ്കിലും,
കാലത്ത് പാൽ കറക്കാൻ നേരത്തെങ്കിലും ഒന്ന് വന്നൂടെ.
പകരം, ഈ വയ്യാത്ത കാലും വെച്ച് ഞാൻ തന്നെ ഓടിനടക്കണം.
ഈശോ മറിയം ഔസേപ്പേ, ഇതെന്ത് കോലമാ. എന്ത് പറ്റി?
എന്ത് പറ്റാൻ? എപ്പോഴും പോലെതന്നെയല്ലേ ...
തന്തയില്ലാത്തോന്റെ സന്തതിയും തന്തയില്ലാത്തോനാകും.
നിനക്ക് അങ്ങനെ തന്നെ വേണം, നിന്റെ സ്വഭാവം തന്നെ ശരിയല്ല,
എപ്പോഴും തുപ്പിയും മുരണ്ടും, കാട്ടുപൂച്ചയെപോലെ.
നീയൊക്കെ മുട്ടിപ്പായിൽ നിന്ന് പ്രാർത്ഥിക്കണം, കർത്താവിനോട് ക്ഷമ ചോദിച്ചുകൊണ്ട്.
ഇതുപോലൊരു ഫാർമിൽ വന്ന്, ഇതുപോലൊരു വീട്ടിൽ
ഈ കുടുംബത്തിലെ കുട്ടിയെപ്പോലെ ജീവിക്കാൻ അവസരം കിട്ടിയതല്ലേ.
എന്ത് കിട്ടിയാലും നിന്റെ ഈ വെറിപിടിച്ച സ്വഭാവം മാറില്ല.
പാൽ ഇപ്പോഴും പുറത്തിരിക്കുന്നു!
കന്യാമറിയത്തിനുള്ള മെഴുതിരികളുമായി നീ തന്നെ പോണം പള്ളീലോട്ട്.
- ഞാനോ? - അതെ.
- അത് കാരിന്റെ ജോലിയല്ലേ? - കാരിന് നല്ല സുഖമില്ല.
കാലത്തേ കുർബാനക്ക് പോകാതെ ഉറങ്ങിയാൽ ശരിയായിക്കോളും.
അവൾക്ക് പനിയുണ്ടെന്ന് തോന്നുന്നു. ചൂടുണ്ടായിരുന്നു.
ഇന്നലെ രാത്രി എല്ലാവരുടെയും കൂടെ ആടിക്കുഴഞ്ഞ് രസിക്കുമ്പോൾ നല്ല ഗംഭീര പനി ആയിരുന്നല്ലോ.
സൂക്ഷിച്ച് സംസാരിക്കണം!
എന്റെ മകൾ നിന്നെപ്പോലെ പിഴച്ചുപോകുമെന്ന് പേടിയൊന്നും എനിക്കില്ല.
നിങ്ങൾ രണ്ടും റോസും മുള്ളും പോലെ വ്യത്യസ്തരായിരുന്നു, പണ്ടുമുതലേ.
നീയെന്നും മറ്റുള്ളവരെ മുറിവേൽപ്പിച്ചിട്ടേ ഉള്ളൂ!
അത് നിനക്ക് ശീലമായി.
നീ ഒപ്പിച്ചുവെച്ച പ്രശ്നങ്ങൾക്ക് നിന്നെ ഇവിടുന്ന് പുറത്താക്കേണ്ടതാണ്.
കർത്താവേ, ഇന്നത്തെ ഭക്ഷണത്തിന് അങ്ങേയ്‌ക്ക് നന്ദി. ആമേൻ.
കാരിൻ എവിടെ?
അവൾക്ക് മെഴുതിരികളുമായി പള്ളീൽ പോകാൻ സമയമായില്ലേ?
കാരിന് ഇന്ന് നല്ല സുഖമില്ല.
ഇന്നലെ രാത്രി കണ്ടപ്പോ സുഖമില്ലാത്തതുപോലെ തോന്നിയില്ലല്ലോ.
എന്തായാലും ഇപ്പൊ സുഖമില്ല.
ഇപ്പൊ പള്ളീൽ പോകാൻ പറ്റാത്ത വിധം പെട്ടെന്ന് എന്ത് അസുഖമാ വന്നത്.
മെഴുതിരികളുമായി ഫ്രിഡ തന്നെ പോകേണ്ടിവരും.
പള്ളിയിലേക്ക് മെഴുതിരികൾ കൊണ്ടുപോകേണ്ടത് കന്യകയാവണം എന്നല്ലേ സമ്പ്രദായം.
കാരിന്റെ കാര്യം വരുമ്പോൾ മാത്രം നിങ്ങൾക്ക്
ഈ സമ്പ്രദായവും കടമയും ഒക്കെ പ്രധാനമാകുമല്ലോ.
നീയാണെങ്കിൽ അവളെ കൊഞ്ചിച്ച് വഷളാക്കുകയും ചെയ്യും.
എനിക്കാകെ ഉള്ളൊരു കൊച്ചാ അത്.
അപ്പൊ തീർച്ചയായും മര്യാദക്ക് വളർത്തണം.
ഞാനിന്നലെ ദുഃസ്വപ്നം കണ്ടു.
കിടക്കുന്നതിന് മുൻപ് ഇതുപോലെ കഠിനമായ ശരീരദണ്ഡനം നടത്തുന്നതുകൊണ്ടാ.
പോയി കാരിനെ എഴുന്നേൽപ്പിക്കാൻ ഇങ്കേരിയോട് പറയൂ.
ഞാൻ തന്നെ പോകാം.
അതെ നീ തന്നെ പോയി ആ മടിച്ചിയെ ഒന്ന് എഴുന്നേൽപ്പിച്ച് വിട്.
അവൾക്ക് കഴിക്കാൻ ഭക്ഷണം ഇങ്കേരി ഉണ്ടാക്കേണ്ടിവരും.
ഉണ്ടാക്കിവെച്ച റൊട്ടിക്കകത്ത് വെണ്ണ പുരട്ടി വെക്ക്.
കുറച്ച് ആട്ടിറച്ചിയും എടുത്തുവെച്ചോ.
നിനക്ക് സുഖമില്ലേ, കാരിൻ?
ഏയ് അസുഖമൊന്നുമല്ല.
ഉറക്കം വരുന്നു.
ഇന്ന് പ്രാതൽ കിടക്കയിൽ കിടന്ന് കഴിച്ചോട്ടെ?
നീ ഇപ്പൊ തന്നെ എഴുന്നേറ്റ് മെഴുതിരികളുമായി പള്ളിയിൽ പോകണമെന്ന് അച്ഛൻ പറഞ്ഞു.
വേണ്ട.
നിനക്ക് സുഖമില്ലെങ്കിൽ ഫ്രിഡക്ക് പോകേണ്ടിവരും.
- എനിക്ക് അസുഖമൊന്നുമില്ല. - അപ്പൊ നീ തന്നെ പോണം.
എന്നാ ഞാൻ മഞ്ഞ ഉടുപ്പിടും.
മോളെ, ഇപ്പ്രാവശ്യം അത് വേണോ.
ഇല്ലെങ്കിൽ ഞാൻ പോകില്ല.
കൊച്ചുകുട്ടികളെപ്പോലെയാ പെരുമാറ്റം.
നിന്റെ പ്രായത്തിൽ എന്റെ അച്ഛനോടും അമ്മയോടും ഇങ്ങനെ സംസാരിച്ചാൽ,
നല്ല അടിയും തന്ന് പട്ടിണിക്കിടും.
എന്നാ എനിക്കും നല്ല അടി തന്ന് പട്ടിണിക്കിട്ടോ.
റൊട്ടിയുടെ കൂടെ വെണ്ണക്ക് പകരം വല്ല പഴവും തന്നാൽ മതി.
നിന്നെ ഇങ്ങനെ വിടാൻ പാടില്ല എന്ന് വിചാരിക്കും പക്ഷെ എനിക്ക് പറ്റുന്നില്ല.
നീ ചിരിച്ചോ,
പക്ഷെ നിന്റെ അപ്പൻ നല്ല ദേഷ്യത്തിലാ,
ഒരുദിവസം നീയെനിക്ക് നാണക്കേടുണ്ടാക്കും.
എന്റെ മഞ്ഞ പട്ടുകുപ്പായവും,
ഞായറാഴ്ച്ചയിടുന്ന പാവാടയും നീല കംബളവും എടുത്തുവെക്കൂ.
അപ്പൊ എനിക്കും സന്തോഷം,
അമ്മയ്ക്കും സന്തോഷം, അപ്പനും സന്തോഷം.
അമ്മേ, ഞാനിന്ന് നല്ല തലയുയർത്തി പള്ളിയിലേക്ക് പോകും,
നമ്മുടെ ബ്ലാക്കി കുതിര പള്ളിപ്പെരുന്നാളിനെന്ന പോലെ നടക്കും.
ഇടം വലം നോക്കാതെ, നേരെ മാത്രം നോക്കി,
മെഴുതിരികളെയും കന്യാമറിയത്തെയും കുറിച്ച് മാത്രം ആലോചിച്ച്.
വെള്ള സോക്‌സും,
മുത്തുപിടിപ്പിച്ച നീല പാദരക്ഷയും വേണം.
ഇത് നിത്യോപയോഗത്തിനുള്ളതല്ല!
15 പെണ്ണുങ്ങൾ ചേർന്ന് ഉണ്ടാക്കിയതാ.
അടങ്ങി നിക്ക് കൊച്ചെ.
15 പേരും ഒന്നിച്ചാണോ ഉണ്ടാക്കിയത്?
അതെ.
ഇവിടെ വന്നിരിക്ക്, ഞാൻ മുടി ചീകിത്തരാം.
വേണ്ട, ഇന്ന് മുടി പിന്നണ്ട,
ഇത്രേം നല്ല ഉടുപ്പൊക്കെ ഇട്ടിരിക്കുന്നതല്ലേ.
നീയിങ്ങനെ നടന്നാൽ, പിന്നീട് പുണ്യാളന്മാർ ഇതിനൊക്കെ ശിക്ഷയായി പല്ലുവേദനയും ദേഹം നിറച്ച് കുരുവും തരും
അതൊക്കെ കണ്ട് സാത്താൻ ഉറക്കെ ചിരിക്കും, നോക്കിക്കോ.
ഈ അമ്മയെന്താ എപ്പോഴും സാത്താനെക്കുറിച്ച് സംസാരിക്കുന്നത്?
അപ്പൻ പറയാറില്ലല്ലോ.
അത്, സാത്താൻ എപ്പോഴും വഴിതെറ്റിക്കുന്നത് പാവങ്ങളെയാ
അവരുടെ ഉള്ളിലുള്ള നന്മയെ വളരാൻ അനുവദിക്കില്ല.
ഞാൻ കൃത്യമായി പ്രാർത്ഥിക്കുന്നുണ്ട് അമ്മേ.
ഇന്നലെ നീ ആരുടെ കൂടെയാ ഡാൻസ് ചെയ്തത്?
ഞാൻ ഡാൻസ് ചെയ്തത്
അവന്റെ കൂടെ,
പിന്നെ അവന്റെ കൂടെ
പിന്നെ അവന്റെ കൂടെ.
അമ്മക്കിതൊക്കെ അറിഞ്ഞിട്ട് എന്തിനാ?
ഞാനിന്നലെ വല്ലാത്തൊരു പേടിസ്വപ്നം കണ്ടു.
എന്ത് സ്വപ്നമാ അമ്മേ?
എനിക്കും സ്വപ്നം കാണാൻ പറ്റിയിരുന്നെങ്കിൽ എന്ത് നന്നായിരുന്നു.
വലിയ സുന്ദര സ്വപ്‌നങ്ങൾ.
പക്ഷെ പറ്റാറില്ല.
അമ്മേ, ഇനി പാവാട.
ആ നീല പാവാട, സ്വർണനിറമുള്ള നൂലൊക്കെയുള്ളത്.
ശരിക്കും വലിക്ക്,
ഇല്ലെങ്കിൽ വിചാരിച്ചപോലെ വിടർന്ന് നിക്കില്ല.
മാല മറന്നു.
എല്ലാം കൂടെ ഇന്ന് വേണ്ട. അത് ഞായറാഴ്ച ഇടാം.
വെളിച്ചം മറയ്ക്കല്ലേ.
നിന്റെ അപ്പനാ വരുന്നത്. ദേഷ്യത്തിലാ.
നിനക്കെന്താ അസുഖം? നിന്റെ അമ്മ അങ്ങനെ എന്തോ പറയുന്നത് കേട്ടല്ലോ.
എന്നെ കണ്ടിട്ട് അസുഖക്കാരിയെപോലെ തോന്നുന്നുണ്ടോ?
മെലിഞ്ഞുണങ്ങി വിളറി?
ഈ സൂര്യനുദിച്ചിട്ടും കിടന്നുറങ്ങുന്നത് ശരിയാണോ?
അപ്പാ, ഞാൻ പള്ളീൽ എത്തുമ്പോ, എറിക്കച്ചന്റെ കൈയ്യിലൊരു മുത്തമിട്ട്
കാലത്തെ കുർബാനക്ക് വരാത്തതിന് ക്ഷമ ചോദിച്ചോളാം.
"അമ്മക്ക് സുഖമില്ല, " എന്നുപറയാം.
"അല്ലെങ്കിൽ അപ്പന് സുഖമില്ല, ഫ്രിഡക്കും സുഖമില്ല,"
അതുകൊണ്ട് അവരെന്നെ എഴുന്നേൽപ്പിച്ചില്ല എന്നൊക്കെ.
മെഴുകുതിരി തയ്യാറായിരുന്നില്ല,
"ബ്ലാക്കിയെ കുളിപ്പിച്ചിരുന്നില്ല."
ഈ തെമ്മാടിപ്പെണ്ണിനെയും കൊണ്ട് മലമുകളിലേക്ക് പോയിട്ട്,
ഞാൻ പറയും,
"എനിക്കൊന്നും വേണ്ട ഇങ്ങനൊരു പെണ്ണിനെ."
ഇവളെ ഈ മലമുകളിൽ ഏഴുവർഷം തടവിൽ ഇട്ടേക്കൂ
ഇവളൊന്ന് നന്നാവട്ടെ എന്ന്.
എന്നിട്ട് ഞാൻ വന്ന് കൂട്ടിക്കൊണ്ട് പോകാം ...
"പറ്റുമെങ്കിൽ."
ഇങ്കേരിയും പള്ളിയിലേക്ക് വരട്ടെ അപ്പാ. അവളെപ്പോഴും ഇവിടെത്തന്നെയാ.
പള്ളിയിലേക്ക് ദൂരം കൂടുതലായത് എന്ത് കഷ്ടമാ അല്ലേ.
നിങ്ങളെപ്പോലൊരു സ്ത്രീയ്ക്ക് കുമ്പസരിക്കാൻ തൊട്ടടുത്ത് തന്നെ സൗകര്യം ഉള്ളതാണ് നല്ലത്.
സ്വന്തം നാട്ടിൽ നിന്ന് ജീവനും കൊണ്ടോടിയ ആളാണ് ഈ പറയുന്നത്.
എനിക്കെല്ലാം അറിയാം, "ആശാനേ".
അങ്ങനെ പറയല്ലേ.
പറക്കുന്ന പറവയ്ക്കാണ് എല്ലാം കിട്ടുക, അനങ്ങാപ്പാറപോലെ ഇരിക്കുന്നവർക്ക് മരണം മാത്രമേ കിട്ടൂ.
ഞാൻ പെണ്ണുങ്ങളേം കണ്ടിട്ടുണ്ട്, പള്ളിയും കണ്ടിട്ടുണ്ട്.
- ഈ പള്ളി കാണാൻ എങ്ങനിരിക്കും? - ആകാശം മുട്ടെ ഉയർന്നിരിക്കും.
നല്ല വലിപ്പവും.
മരം കൊണ്ടുണ്ടാക്കിയതല്ല, കല്ലും മണലും കൊണ്ട് ഉണ്ടാക്കിയത്.
ഓരോ ജനാലയിലും മഴവിൽ നിറങ്ങളിൽ കണ്ണാടികൾ.
ഇങ്കേരി, നിനക്കും പള്ളിയിലേക്ക് വരാം.
അപ്പൻ സമ്മതിച്ചു.
പെട്ടെന്ന് ഇറങ്ങൂ, ഇല്ലെങ്കിൽ നേരം ഇരുട്ടുമ്പോഴേക്കും അങ്ങെത്താൻ പറ്റില്ല.
പെട്ടെന്നാവട്ടെ ഇങ്കേരി.
ഇത് കുറച്ച് കുടിക്ക്.
ഒരുപാട് യാത്ര ചെയ്യാനുള്ളതല്ലേ, ഒന്നും കഴിച്ചില്ലല്ലോ.
എനിക്ക് വേണ്ട. ഇങ്കേരിക്ക് കൊടുത്തോ. അവളും കൂടെ വരുന്നുണ്ട്.
- ഇതെപ്പോ തീരുമാനിച്ചതാ? - ദേ ഇപ്പൊ അപ്പൻ പറഞ്ഞതേ ഉള്ളൂ.
കുറഞ്ഞപക്ഷം പോകുമ്പോ ഒരു ഉമ്മയെങ്കിലും തന്നൂടെ.
കർത്താവ് തമ്പുരാനെ, ഈ കുഞ്ഞിനെ കാത്തുകൊള്ളേണമേ.
ഈ ചീസ് കേക്കും മെഴുതിരികളും
എറിക്കച്ചന് എന്റെ വക.
ഇത് അദ്ദേഹത്തിന് കൊടുക്കുമ്പോൾ, എന്റെ അന്വേഷണം പറയണം
എന്നിട്ട് ഇത് "എന്തിനുള്ളതാണെന്ന് അറിയാമല്ലോ" എന്ന് പറയണം.
അപ്പൊ അദ്ദേഹം 5 പ്രാവശ്യം 'സ്വർഗ്ഗസ്ഥനായപിതാവും' 15 പ്രാവശ്യം കന്യാമറിയം സ്തോത്രവും പറയണം.
ഇത്ര സുന്ദരമാം ആപ്പിൾ തോട്ടത്തിൽ
കുലീനയാം ഒരു കന്യക വരവായ്
സ്വർണം മെടഞ്ഞ പോൽ അവളുടെ കൂന്തൽ
കണ്ണുകളോ സ്വർഗം പോൽ നിർമലം
വസന്തകാലത്തിൻ ഇളംതെന്നലിൽ
ഹരിതാഭമാം ഈ മരച്ചുവട്ടിലൂടെ
ഈ കാട്ടരുവി ഒഴുകുകയാണ്.
ഒരു കുഞ്ഞു പക്ഷിയിതാ ഉയരങ്ങളേറുന്നു
തൻ ചിറകുകളാൽ കാറ്റിൽ പറക്കുന്നു
എത്ര കഠിനം ഈ പറക്കുക എന്നത്
മാമലകളും താണ്ടി
വസന്തകാലത്തിൻ ഇളംതെന്നലിൽ
ഹരിതാഭമാം ഈ മരച്ചുവട്ടിലൂടെ
കാട്ടരുവി ഒഴുകുകയായ്.
എന്ത് പറ്റി? വയറ്റിലെ കുഞ്ഞ് ഒരുപാട് ശല്യം ചെയ്യുന്നുണ്ടോ ഇങ്കേരി?
അതൊക്കെ നീ ഒരുദിവസം മനസ്സിലാക്കും.
അപ്പോഴേക്കും എന്റെ കല്യാണം കഴിഞ്ഞിട്ടുണ്ടാകും, എന്റെ വീട്ടിലെ ഗൃഹനാഥയെന്ന ആദരവും എനിക്ക് ഉണ്ടാവും.
ഏതെങ്കിലും ഒരുത്തൻ നിന്റെ ഇടുപ്പത്ത് പിടിക്കുകയോ കഴുത്തിൽ തലോടുകയോ ചെയ്യുമ്പോ
കാണാം നിനക്ക് കിട്ടുന്ന ഈ ആദരവൊക്കെ.
അങ്ങനെ കല്യാണം കഴിയാതെ ആരെയും എന്റെ കൂടെ കിടത്തില്ല.
നിന്നെ ഏതെങ്കിലും പുൽമേടയിൽ വെച്ച് കണ്ടിട്ട് ചാടിവീണാലോ?
ഞാൻ പൊരുതി രക്ഷപ്പെടും.
അയാൾക്ക് നിന്നെക്കാൾ ശക്തിയുണ്ടാകും.
നിങ്ങൾ കാലത്തേ കുർബാനക്ക് പോകുകയാണെങ്കിൽ വൈകിയല്ലോ.
എന്നാലും പള്ളിയിൽ ഇരുന്ന് വാടുന്നതിലും നല്ലത് വഴിയിൽ വിരിയുന്നത് തന്നെയാ.
ഞാൻ പള്ളിയിലേക്ക് മെഴുതിരി കൊണ്ടുപോകുകയാ.
അത് ശരി. വിശുദ്ധ കന്യാമറിയത്തിനായ്,
നീ അണിഞ്ഞൊരുങ്ങി സുന്ദരിയായല്ലോ
ഒരു മണവാട്ടിയെന്നപോലെ.
ഏയ് അതല്ല, ഇന്ന് നല്ല കാലാവസ്ഥയല്ലേ. പിന്നെ അമ്മയും എതിർത്തപ്പോൾ വാശിയായി.
അല്ലാതെ നിങ്ങളെ കാണിക്കാനല്ല.
എന്തായാലും ഇന്നലെ രാത്രി നടന്നതിനൊക്കെ നന്ദി, കാരിൻ.
- അതിന് നന്ദിപറയാൻ ഒന്നും ഉണ്ടായില്ലല്ലോ. - ഓഹോ ഒന്നുമുണ്ടായില്ലേ?
ഇല്ല, അത് എന്നെപോലെ നിങ്ങൾക്കും അറിയാവുന്നതാണല്ലോ.
എന്താ ഇങ്കേരി?
ഞാനിന്നലെ രാത്രി ആ പത്തായപ്പുരയിൽ ഉണ്ടായിരുന്നു. നിങ്ങളെ രണ്ടുപേരെയും ഒരുമിച്ച് കണ്ടു.
അത് നിന്നെക്കുറിച്ച് സംസാരിക്കാൻ വേണ്ടി പോയതാ,
നിനക്കും കുഞ്ഞിനും എന്തെങ്കിലും സഹായം കിട്ടുമോ എന്നറിയാൻ.
ആ വായ വെച്ച് അങ്ങോട്ട് സഹായിച്ചാൽ തിരിച്ചും സഹായിക്കാമെന്ന് അവൻ പറഞ്ഞുകാണും.
അവന്റെ കൂടെ ആ വൈക്കോൽകൂനയിൽ കിടന്നുരുണ്ടാൽ ചിലപ്പോ അതിലേറെ സഹായം കിട്ടിയേക്കും!
അവനെ നോക്കി ചിരിച്ച്
അവന്റെ കൂടെ നീ നൃത്തം ചെയ്തതല്ലേ.
ചോദിച്ചവരുടെ കൂടെയെല്ലാം ഞാൻ നൃത്തം ചെയ്തല്ലോ.
ഞാൻ അടിക്കാൻ പാടില്ലായിരുന്നു, ക്ഷമിക്ക്.
എന്നോട് ക്ഷമയൊന്നും ചോദിക്കണ്ട!
- നമുക്ക് തിരിച്ച് പോകാം. - എന്തിന്? നമുക്ക് പള്ളീൽ പോകേണ്ടതല്ലേ.
മെഴുകുതിരി എറിക്കച്ചന് ഞാൻ കൊണ്ടുപോയി കൊടുക്കാം, കാര്യങ്ങൾ പറഞ്ഞ് മനസ്സിലാക്കാം.
നീയെന്തിനാ പോകുന്നത്? അമ്മയ്ക്കും അപ്പനും അത് ഇഷ്ടമാകില്ല.
ആ കാട്ടിനുള്ളിൽ ഭയങ്കര ഇരുട്ട്! എനിക്ക് പേടിയാകുന്നു!
ഇങ്ങനെ കരയല്ലേ. വയറ്റിലെ കുഞ്ഞിന് എന്തെങ്കിലും സംഭവിക്കും.
കുഞ്ഞുപെണ്ണുങ്ങൾക്ക് കാടിനെ പേടിയാണോ?
എനിക്ക് പേടിയൊന്നുമില്ല. ഞാൻ പള്ളിയിലേക്ക് പോകുകയാ.
ഞാൻ തിരിച്ചുവരുന്നത് വരെ ഇവൾ ഇവിടെ വിശ്രമിച്ചോട്ടെ?
ഇതുകണ്ടോ. ഇവിടെ രണ്ടുപേർക്ക് ആവശ്യത്തിനുള്ള സ്ഥലമുണ്ട്.
ഞാൻ വീണ്ടും അടിക്കാൻ വന്നതാണെന്ന് വിചാരിച്ചോ?
പ്രസവവേദനയാണോ?
അതിലും ഭീകരം.
വരൂ, ഞാൻ സഹായിക്കാം.
ഇരിക്കൂ.
എന്റെ കുടിലിലെ ഈ എളിയ സിംഹാസനത്തിൽ വേറൊരാൾ ഇരുന്നിട്ട് ഒരുപാട് കാലമായി.
എന്താ നിങ്ങളുടെ പേര്?
ഇപ്പൊ എനിക്ക് പേരില്ല.
ഇത് ആളൊഴിഞ്ഞ ശാന്തമായ സ്ഥലമാണല്ലോ.
അയൽക്കാരൊക്കെ വളരെ ദൂരത്ത്.
എനിക്ക് കേൾക്കാൻ ആഗ്രഹമുള്ളത് കേൾക്കാം
കാണാൻ ആഗ്രഹമുള്ളത് കാണാം.
ആളുകൾ സ്വകാര്യം പറയുന്നതൊക്കെ എനിക്ക് കേൾക്കാം
ആരും കാണുന്നില്ലെന്ന് കരുതി അവർ ചെയ്യുന്നതൊക്കെ കാണാം.
നിനക്കും കേൾക്കാം, ആഗ്രഹമുണ്ടെങ്കിൽ.
ശ്രദ്ധിച്ച് കേൾക്ക്.
എന്താണാ ശബ്ദം?
വടക്കുനോക്കി പോകുന്ന മരിച്ച മൂന്ന് ആളുകളാ.
ഒരുപാട് കാലമായി എന്റെ ഈ കസേരയിൽ ഒരു സ്ത്രീ എനിക്ക് കൂട്ടിരിക്കുന്നത്.
ഇത് നിന്റെ മനോവിഷമത്തിനുള്ള മരുന്ന്.
ഇത് നിന്റെ ആധിക്ക്.
ചോരയൊന്നും ബാക്കിയില്ലാ.
ഈ മീൻ ഇനി നീന്തുകില്ല...
ആകാശത്തിലെ പരുന്താണിവൻ.
ഇതാണ് ശക്തി.
നിങ്ങൾ മനുഷ്യരക്തം എടുത്തിട്ടുണ്ടല്ലേ.
ഓഡിനെ പ്രീതിപ്പെടുത്താൻ ബലി നടത്തിയല്ലേ.
ആ വഴിയിലൂടെ നീ വരുന്നത് കണ്ടപ്പോഴേ എനിക്ക് മനസ്സിലായി,
നിന്റെ കണ്ണുകളും, വായും, കൈകളും.
പക്ഷെ നിനക്ക് അപ്പോഴും പേടി.
അതിന്റെ ആവശ്യമില്ല.
നിനക്ക് മനക്കരുത്ത് ഞാൻ തരാം.
നല്ല രസമുള്ള ഹാർമോണിക്കയാണല്ലോ.
എനിക്ക് എന്റെ അച്ഛന്റെ കൈയ്യിൽ നിന്ന് കിട്ടിയതാ, അദ്ദേഹത്തിന് അദ്ദേഹത്തിന്റെ അച്ഛന്റെ കൈയ്യിൽ നിന്ന്,
അങ്ങനെ അങ്ങനെ.
അതൊന്ന് കാണിച്ചുതരാമോ?
നിങ്ങളൊക്കെ ആരാ?
അച്ഛനും അമ്മയും നേരത്തെ നഷ്‌ടമായ മൂന്ന് സഹോദരങ്ങൾ.
നിങ്ങളെ നോക്കാൻ ആരാ ഉള്ളത്?
ഞങ്ങൾ ഈ കാട്ടിൽ ആടുമേയ്ച്ചു നടക്കുന്നു.
ദാഹിക്കുമ്പോ അരുവിയിൽ നിന്ന് വെള്ളം കുടിക്കും വിശന്നാൽ മണ്ണ് തുരന്ന് കിഴങ്ങു തോണ്ടിയെടുത്ത് കഴിക്കും.
ഞാൻ വരാൻ നേരത്ത് 'അമ്മ എനിക്ക് ഭക്ഷണം പൊതിഞ്ഞ് തന്നിരുന്നു.
- എന്റെ സഹോദരൻ പറയുന്നത് - - നിങ്ങളുടെ സഹോദരൻ ഊമയാണോ?
കുറെ ദുഷ്ടന്മാർ അവന്റെ നാക്ക് മുറിച്ചെടുത്തു.
അയ്യോ!
പക്ഷെ എനിക്ക് അവൻ പറയുന്നത് മനസ്സിലാകും.
അവൻ പറയുന്നത് കഴിക്കാൻ ഈ വിശിഷ്ട കന്യകയും കൂടെ കൂടിയാൽ
മാത്രമേ അത് സ്വീകരിക്കൂ എന്നാ.
എനിക്ക് വിശുദ്ധ കന്യാമറിയത്തിന് മെഴുതിരികൾ എത്തിക്കാൻ പള്ളിയിൽ പോകേണ്ടതുണ്ട്.
കാലത്തെ കുർബാനക്കാണോ?
അതിന് വൈകി. കാലത്ത് എഴുന്നേൽക്കാൻ വൈകിയതാ.
കാലത്തെ കുർബാന കഴിഞ്ഞ സ്ഥിതിക്ക്, ഇനി ധൃതിവെക്കേണ്ട കാര്യമില്ലല്ലോ.
പിന്നെ പൊന്നമ്മച്ചി പൊന്നുമോൾക്ക് ഭക്ഷണം പൊതിഞ്ഞു കൊടുത്തയച്ചിട്ടുള്ളത്,
അത് കഴിക്കാൻ വേണ്ടിയല്ലേ.
ഈ വിശിഷ്ട കന്യക ഞങ്ങളുടെ കൂടെ കൂടുവാൻ തയ്യാറാണെങ്കിൽ,
ഇവിടെ അത്യാവശ്യം വെയിലൊക്കെയുള്ള ഒരു സ്ഥലമുണ്ടെന്നാണ് എന്റെ സഹോദരൻ പറയുന്നത്.
അനുഗ്രഹീതപിതാവേ, ദൈവപുത്രാ,
സ്വർഗത്തിൽ നിന്നും സമ്മാനിക്കപ്പെട്ട ഭക്ഷണം നീയാകുന്നു.
നിന്റെ ദേഹമാകുന്ന ഈ ഭക്ഷണത്തിലൂടെ
അനുഗ്രഹിച്ച് എന്റെ ആത്മാവിനെ സംരക്ഷിക്കേണമേ.
എന്റെ സഹോദരന് ഒരു സംശയം: കുട്ടിയുടെ വീടെവിടെയാ?
മലകൾക്ക് കിഴക്കായി കാടിന് പടിഞ്ഞാറ് ഭാഗത്ത്,
വലിയ കൃഷിഭൂമിയാ, നോക്കെത്താദൂരം മുഴുവൻ പരന്നു കിടക്കും
കഴുത്ത് ഉയർത്തി നോക്കണം, അതിർത്തി കാണാൻ.
വിശിഷ്ട കന്യക ഏതോ രാജാവിന്റെ മകളാണെന്ന് തോന്നുന്നു.
അപ്പൻ ദിവസവും പട്ടിന്റെ ഉടുപ്പാണ് ഇടുന്നത്, സ്വർണത്തൊപ്പിയും,
അദ്ദേഹത്തിന്റെ വാൾ വെയിലത്ത് സ്വർണം പോലെ തിളങ്ങും.
വീട്ടിലെ ചാവിക്കൂട്ടം ഭയങ്കര ഭാരമുള്ളതാ, അമ്മക്ക് അത് ഇടുപ്പിൽ തൂക്കിയിടാൻ ആവില്ല.
ഒരു വേലക്കാരി സദാസമയം കൂടെ കാണും, ആ ചാവികളൊക്കെ ഒരു തലയിണയിൽ വെച്ചുകൊണ്ട്.
നിങ്ങൾ മൂന്ന് പേരും ഏതോ ഒരു കാറ്റുദേവതയുടെ ശാപത്തിൽ
അകപ്പെട്ട രാജകുമാരന്മാർ.
ഈ ആടുകളൊക്കെ ആ ദേവത രൂപം മാറ്റിയ കരടികളും ചെന്നായ്ക്കളും.
ഈ വിശിഷ്ട കന്യകയുടെ കൈകൾ ഒരുപാട് വെളുത്തിട്ടാണെന്നാണ് എന്റെ സഹോദരൻ പറയുന്നത്.
അതുപിന്നെ രാജകുമാരിമാർക്ക് ജോലി ചെയ്യേണ്ടതില്ലല്ലോ.
ഈ വിശിഷ്ട കന്യകയുടെ കഴുത്തിന് നല്ല ഭംഗിയുണ്ടെന്നാണ് എന്റെ സഹോദരൻ പറയുന്നത്.
അത് രാജകുമാരി സ്വർണമാല ഇടുമ്പോൾ കൂടുതൽ തിളങ്ങാൻ വേണ്ടിയാണ്.
ഈ വിശിഷ്ട കന്യകയുടെ ഇടുപ്പ് വളരെ വണ്ണം കുറഞ്ഞതാണെന്നാണ് എന്റെ സഹോദരൻ പറയുന്നത്.
ഇത് മുറിക്ക്, നമുക്കെല്ലാവർക്കും കൂടെ തിന്നാം.
നിങ്ങളുടെ കൈയ്യിൽ കത്തി ഉണ്ടാവില്ലല്ലേ?
ഇത് സ്‌നോൾസ്റ്റയിലെ സിമോണിന്റെ അടയാളമല്ലേ?
കന്യാമറിയതിനുള്ള മെഴുതിരി കൊടുക്കാൻ പോണം.
ഞങ്ങൾ തിരിച്ചുവരുന്നതുവരെ ഇവിടെതന്നെയിരുന്ന് ആടുകളെ നോക്ക്.
പറയുന്നപോലെ കേട്ടോ, ഇല്ലെങ്കിൽ എന്തുണ്ടാകുമെന്ന് അറിയാല്ലോ.
എന്തെങ്കിലും പറയാനുണ്ടെങ്കിൽ മുന്നോട്ട് വന്ന് ഉറക്കെ പറയാം.
വേറൊന്നുമില്ല
രാത്രി നല്ല തണുപ്പാണ്, പോകാനാണെങ്കിൽ ദൂരം ഏറെയും.
നിങ്ങൾ എവിടുന്ന് വരുന്നു?
വടക്ക്. വടക്ക് പടിഞ്ഞാറൻ പ്രദേശത്തുനിന്ന്.
അവിടെ ഇപ്രാവശ്യം ശൈത്യകാലം എങ്ങനെ?
വളരെ ബുദ്ധിമുട്ടായിരുന്നു, ഒരുപാട് അസുഖങ്ങളൊക്കെ പിടിപെട്ടു.
ആളുകളെല്ലാം വിശപ്പുകൊണ്ട് തളർന്ന് വീഴുന്നു ആർക്കും വീടുവിട്ട് എങ്ങും പോകാനാകുന്നില്ല,
തൊഴുത്തിലാണെങ്കിൽ കന്നുകാലികൾ ചത്തുവീഴുന്നു.
അത് ഞാനും കേട്ടിരുന്നു.
നിങ്ങൾക്ക് ഇപ്രാവശ്യം ശൈത്യകാലം കഠിനമായിരുന്നു എന്ന്.
- ഇപ്പോൾ എങ്ങോട്ട് പോകുന്നു? - തെക്കോട്ട് പോയാൽ ജോലി വല്ലതും കിട്ടുമോ എന്ന് നോക്കാൻ.
നിങ്ങൾക്ക് വലിയ ഹാളിൽ കിടന്നുറങ്ങാം. ഇന്നുരാത്രി നല്ല തണുപ്പായിരിക്കും.
നമസ്കാരം.
ഞങ്ങൾ മുതലാളിയെ പുറത്ത് വെച്ച് കണ്ടിരുന്നു, ഇന്നിവിടെ തങ്ങിക്കോളാൻ പറഞ്ഞു.
അദ്ദേഹം വരുന്നതുവരെ അവിടെയിരിക്കൂ.
ആ പാദരക്ഷ ആകെ കീറിപ്പൊളിഞ്ഞുപോയല്ലോ.
പലപ്പോഴും ഭംഗിയായി തുടങ്ങുന്ന ദിനങ്ങൾ ദുരിതത്തിലാണ് അവസാനിക്കുക.
ഇന്നത്തെ പോലെ പ്രതീക്ഷ നിറഞ്ഞ ഒരു വെളുപ്പാൻകാലം ഞാൻ അധികം കണ്ടിട്ടില്ല.
സൂര്യൻ കത്തിജ്വലിച്ചതിൽ കടന്നുപോയ ശൈത്യത്തെക്കുറിച്ച് പോലും മറന്നുപോയി.
എന്നെ ആടിപ്പാടാൻ തോന്നിപ്പിച്ച ദിനം,
എന്നിട്ടും ഇരുട്ടിൽ അവൾ മാഞ്ഞുപോയി.
ഇവിടുത്തെ രാജ്ഞി കുതിരപ്പുറത്ത് പോകുന്നത് ഞാൻ കണ്ടു,
പക്ഷെ തിരിച്ചുവന്നില്ല.
അനുഗ്രഹീത പിതാവേ, ദൈവപുത്രാ,
സ്വർഗത്തിൽ നിന്നും സമ്മാനിക്കപ്പെട്ട
ഭക്ഷണം നീയാകുന്നു.
നിന്റെ ദേഹമാകുന്ന ഈ ഭക്ഷണത്തിലൂടെ
അനുഗ്രഹിച്ച് എന്റെ ആത്മാവിനെ സംരക്ഷിക്കേണമേ.
- തീർന്നോ? - അതെ.
വടക്കുള്ള പാടം ഉഴുവാനും വളമിടാനും ആളുകളെ വേണം.
എന്റെ അപ്പൻ പറയുമായിരുന്നു, "ചളിയിൽ നല്ലവണ്ണം വെള്ളം ഒഴിക്കണം, ചരലിൽ വളരെ കുറച്ചും" എന്ന്.
എന്റെ കുഞ്ഞനുജൻ ചെയ്തതിൽ ക്ഷമിക്കണം.
ഇവൻ എപ്പോഴും ഇങ്ങനെത്തന്നെ ആണോ?
കുറേകാലം വിശന്നുവലഞ്ഞാൽ ഇങ്ങനെയാണ്.
അവന്റെ നെറ്റിയിലും കൈകളിലും ഉപ്പും വിനാഗിരിയും തേച്ച് കൊടുക്ക്,
എന്നിട്ട് വയറ്റിൽ ഇളംചൂടുള്ള പാത്രം വെച്ച് കൊടുക്ക്, ശരിയാകും.
നന്ദിയുണ്ട്, എന്നാലും അതൊന്നും വേണ്ട.
ഒരുപാട് ഒച്ചപ്പാടൊന്നും ഉണ്ടാക്കാതിരുന്നാൽ, അത് പെട്ടെന്ന് ശരിയാവാറുണ്ട്.
ഇവിടെ പണിക്ക് ആളെ ആവശ്യമുണ്ട്.
എന്തായാലും അതൊക്കെ നാളെ കാലത്ത് സംസാരിക്കാം.
ഇന്നുരാത്രി തീ അണയ്ക്കണ്ട. നല്ല തണുപ്പായിരിക്കും.
ശുഭരാത്രി.
വാ.
ശുഭരാത്രി.
നോക്കാൻ ആരുമില്ലെങ്കിലും,
പ്രാർത്ഥിക്കാറുണ്ടല്ലോ, അല്ലെ?
പാവം ചെക്കൻ.
എന്നാലും ദൈവം കരുണാമയനാണ്,
നമ്മൾ വിചാരിക്കുന്നതിലേറെ.
ഇന്ന് നന്നായി പ്രാർത്ഥിച്ച് കിടന്നോ,
ഇനിമുതൽ മറക്കരുത്.
ഉത്തരത്തിലെ ജനാലക്കടുത്ത് പുക കിടന്ന് വിറയ്ക്കുന്നത് കണ്ടോ?
പേടിച്ച് ചിണുങ്ങുന്ന പോലെ.
അതിന് ഇവിടം വിട്ട് പുറത്തുപോയാൽ,
ആകാശം മുഴുവൻ സ്വന്തമാകും, ഇഷ്ടം പോലെ പാറിക്കളിക്കാൻ .
പക്ഷെ അതിന് അക്കാര്യം അറിയില്ല.
അതുകൊണ്ട് ഈ മേൽക്കൂരയ്ക്ക് കീഴെ പേടിച്ച് വിറച്ച് ഒളിക്കാൻ ശ്രമിക്കുന്നു.
ആളുകളും ഇങ്ങനെ തന്നെ.
കൊടുങ്കാറ്റിൽ പെട്ട ഇല പോലെ, അവർ പേടിച്ച് വിറയ്ക്കും...
അവർക്ക് അറിയുന്നതിനെക്കുറിച്ചും
അറിയാത്തതിനെക്കുറിച്ചും ആലോചിച്ച്.
നിനക്ക്...
ഇടുങ്ങിയ മരപ്പാലത്തിലൂടെ നടക്കേണ്ടിവരും,
കാൽ വെക്കാൻ പോലും പറ്റാത്തത്ര ഇടുങ്ങിയത്.
താഴെ ആർത്ത് ഒഴുകുന്ന നദി.
അതിലെ ഇരുണ്ട വെള്ളം നിന്നെ വിഴുങ്ങാൻ തയ്യാറായി നിൽക്കുന്നപോലെ.
പക്ഷെ പ്രശ്നങ്ങളൊന്നുമില്ലാതെ നീ മുറിച്ചുകടക്കും.
നിന്റെ മുന്നിൽ ആഴമറിയാത്ത
അഗാധമായ കുഴിയുണ്ടായേക്കാം.
നിന്നെ പിടിക്കാൻ കൈകൾ മുന്നോട്ട് വരുന്നു,
പക്ഷെ നിന്നിലേക്ക് എത്തുന്നില്ല.
അവസാനം ഭീതിയുടെ ഒരു കൊടുമുടിക്ക് മുന്നിൽ നിൽക്കും.
അത് ഒരു തീച്ചൂള പോലെ തീ തുപ്പും,
അഗാധമായ വായ് പിളർന്ന് നിന്നെ സ്വാഗതം ചെയ്യും.
ഒരായിരം നിറങ്ങളുടെ സമ്മേളനം:
ചെമ്പും ഇരുമ്പും, നീല തുരിശും മഞ്ഞഗന്ധകവും.
പലനിറങ്ങളിൽ തീപ്പൊരികൾ മിന്നിത്തിളങ്ങി പാറകൾക്ക് മേൽ പതിക്കും.
ചുറ്റും ആളുകൾ ചാടുന്നു ഞെളിയുന്നു, എല്ലാവർക്കും ഉറുമ്പുകളുടെ വലിപ്പം മാത്രം,
എന്തെന്ന് വെച്ചാൽ ഇതാണ്
കൊലപാതകികളെയും ദുഷ്ടരെയും വിഴുങ്ങുന്ന നരകത്തിലെ തീച്ചൂള.
ആ നിമിഷം, എല്ലാം നശിച്ചെന്ന് നിനക്ക് തോന്നുമ്പോൾ,
ഒരു ചെറിയ കൈ നിന്നെ തേടിപിടിക്കും, നിന്റെ അരയ്ക്ക് ചുറ്റും പിടിച്ചുയർത്തിയും,
നിന്നെ ദൂരേക്ക് കൊണ്ടുപോകും ...
ദുഷ്ടശക്തികൾക്ക് നിന്നെ പിടിക്കാനാവാത്തത്രയും ദൂരേക്ക്.
കാരിൻ ഇന്ന് രാത്രി തിരിച്ചെത്തിയില്ലെങ്കിൽ,
നാളെ കാലത്ത് എന്തായാലും വരും.
സമാധാനിക്ക് മാരെത്ത.
എന്നോട് സമാധാനമായി ഇരിക്കാൻ എങ്ങനെ പറയാൻ പറ്റുന്നു?
നിങ്ങൾ എപ്പോഴും ഇത് മാത്രമേ പറയൂ.
ഞാനും നിങ്ങളെപ്പോലെ ഇരുന്നാൽ നമ്മുടെ കുടുംബം എന്താകുമായിരുന്നു?
എന്ത് സംഭവിച്ചാലും അസ്വസ്ഥരാകാതെ, ദൈവത്തോട് പ്രാർത്ഥിക്കാതെ.
കൈകൾ തുറക്ക്. മാരെത്ത, കൈകൾ തുറക്ക്.
നിനക്ക് കാരിനെകുറിച്ച് ഓർത്ത് ഭയമുണ്ടെന്ന് അറിയാം.
എനിക്ക് അവള് മാത്രമേ ഉള്ളൂ!
അവൾ ഇതിനുമുൻപും നമ്മളോട് പറയാതെ രാത്രി വേറെയിടങ്ങളിൽ തങ്ങിയിട്ടുണ്ടല്ലോ.
എനിക്ക് അവള് മാത്രമേ ഉള്ളൂ.
എനിക്കെന്ന് പറയാൻ അവൾ മാത്രമേ ഇനി ബാക്കിയുള്ളൂ.
അവരാ പയ്യനെ തല്ലി.
ചെക്കൻ നിലവിളിക്കുന്ന ശബ്ദം കേട്ടപോലെ തോന്നി.
അത് കാട്ടിൽ മൂങ്ങ കരഞ്ഞതാ. രാത്രി മുഴുവൻ കേൾക്കാമായിരുന്നു.
ഈ പട്ടുവസ്ത്രവും
ഈ സഞ്ചിയിലുള്ള മറ്റ് സാധനങ്ങളും ഞങ്ങളുടെ സഹോദരിയുടെതാണ്.
അവൾ ക്യാൻഡിൽമാസിൽ വെച്ച് മരണപ്പെട്ടു.
ഇത് വളരെ വിലപ്പിടിപ്പുള്ള ഓർമകളാണ്,
പക്ഷെ വിശക്കുന്ന വയറിനോട് ഇതൊന്നും പറയാൻ പറ്റില്ലല്ലോ,
അപ്പൊ ഇത് നിങ്ങൾക്ക് തരാമെന്ന് കരുതി.
നിങ്ങളെ കണ്ടാൽ അറിയാം ഇതുപോലെ ഭംഗിയുള്ള വസ്തുക്കളുടെ വിലയറിയാവുന്നവരാണെന്ന്...
ഞങ്ങളുടെ സഹോദരിക്ക് ഏറെ പ്രിയപ്പെട്ടതും ആയിരുന്നു.
കുറച്ച് കീറലും കറയുമൊക്കെ ഉണ്ട്,
എന്നാലും ഈ തുന്നൽപണികളൊക്കെ കണ്ടോ .
ഒൻപത് യുവകന്യകമാർ ചേർന്നുണ്ടാക്കിയതാണെന്നതിൽ സംശയമില്ല.
നിങ്ങളെപ്പോലെയുള്ളവർക്ക് ഇതിനെ പുതിയതുപോലെ ആക്കിയെടുക്കാൻ അറിയുമല്ലോ.
എന്റെ ഭർത്താവിനോട് ചോദിക്കണം
ഇത്രയും വിലപിടിച്ച തുണിക്ക് തക്കതായ പ്രതിഫലം എന്താണെന്ന്.
നിങ്ങൾ തത്കാലം കുറച്ച് വിശ്രമിക്കൂ.
എന്തുപറ്റി മാരെത്ത?
ആ ആട്ടിടയന്മാർ വിൽക്കാൻ ശ്രമിച്ചതാണ്.
ഇത് കാരിന്റെയാണ്.
ഇതിൽ ചോരപറ്റിയിട്ടുണ്ടല്ലോ.
എന്ത് ചെയ്യാൻ പോകുന്നു?
ആദ്യം പുറത്തേക്കുള്ള വാതിൽ തടുക്കണം.
അത് ഞാൻ ചെയ്തുകഴിഞ്ഞു.
പാടത്തെ പണിക്കാരെയും കൂട്ടിന് വിളിച്ചുകൂടെ?
സൂക്ഷിച്ച്!
എന്താ സംഭവിച്ചതെന്ന് പറ.
എന്നെ ആദ്യം കൊന്നേക്കൂ.
അവരെക്കാൾ വലിയ തെറ്റ് ചെയ്തത് ഞാനാണ്.
ഞാൻ പ്രാർത്ഥിച്ചു, അങ്ങനെയൊക്കെ സംഭവിക്കണമെന്ന്.
ഞാൻ ഗർഭിണിയായതിൽ പിന്നെ, അവളോട് എനിക്ക് അസൂയയായിരുന്നു.
ഞാൻ പ്രാർത്ഥിച്ച അന്ന് തന്നെ അദ്ദേഹം എന്റെ വിളികേട്ടു.
അദ്ദേഹവും ഞാനും ആണ് ഇതിന് കാരണക്കാർ, ആ ആട്ടിടയന്മാരല്ല.
അവരെക്കൊണ്ട് അങ്ങനെ ചെയ്യിച്ചതാണ് അദ്ദേഹം,
അവർ സാത്താന്മാരെപോലെ അവളുടെ നേരെ ചാടിവീണു.
അവളെ പിടിച്ചു കിടത്തി ...
അവളുടെ ചാരിത്ര്യം കവർന്നെടുത്തു.
നീ ഇതൊക്കെ കണ്ടോ?
ഞാൻ കാട്ടിലുണ്ടായിരുന്നു.
ഞാൻ കണ്ടു...
ഇങ്ങനെയൊക്കെ സംഭവിക്കണമെന്ന് ആഗ്രഹിക്കുകയും ചെയ്തു.
അവരുടെ നേരെ എറിയാൻ ഒരു പാറക്കല്ല് ഞാൻ എടുത്തതാണ്,
പക്ഷെ അത് താഴേക്കിട്ടു.
എല്ലാം തീർന്നപ്പോൾ,
ഒരു വടിയെടുത്ത് അവളെ അവർ തലക്കടിച്ച് കൊന്നു.
അതും ഞാൻ കണ്ടു!
കുളിക്കാൻ വെള്ളം ചൂടാക്ക്.
ഞാൻ കുറച്ച് ബിർച്ച് മരക്കൊമ്പുകൾ വെട്ടിക്കൊണ്ട് വരാം.
നീയാ വെട്ടുകത്തി എടുത്തിട്ട് വാ.
ഞാൻ ചെയ്ത തെറ്റുകൾ പൊറുക്കേണമേ, ദൈവമേ.
നമുക്ക് കാരിനെ കണ്ടുപിടിക്കണം.
എനിക്കവളെ ഒരുപാട് ഇഷ്ടമായിരുന്നു ടോറെ, ദൈവത്തേക്കാളേറെ.
അവൾക്ക് നിങ്ങളോടാണ് പ്രിയമെന്ന് കണ്ടപ്പോൾ, ഞാൻ നിങ്ങളെ വെറുക്കാൻ തുടങ്ങി.
അതിന് ദൈവം എനിക്ക് തന്ന ശിക്ഷയാണിത്. തെറ്റ് എന്റേതാണ്.
ഇതിൽ നീ ഒറ്റക്കല്ല മാരെത്ത, തെറ്റ് ആരുടേതാണെന്ന് ദൈവത്തിന് മാത്രമേ അറിയൂ.
നീ ഇതൊക്കെ കണ്ടുകൊണ്ടിരുന്നതല്ലേ.
നീ ഇതൊക്കെ കണ്ടുകൊണ്ടിരുന്നതല്ലേ, ദൈവമേ.
ഒരു പാവം കുഞ്ഞിന്റെ മരണവും, എന്റെ പ്രതികാരവും.
എന്നിട്ടും അതെല്ലാം സംഭവിക്കാൻ നീ അനുവദിച്ചു.
എനിക്ക് മനസ്സിലാകുന്നില്ല നിന്റെ രീതികൾ.
എന്നിട്ടും ഞാൻ നിന്നോട് ക്ഷമ ചോദിക്കുന്നു.
എന്റെ മനസ്സിന് സമാധാനം ലഭിക്കാൻ വേറെ വഴിയൊന്നും കാണുന്നില്ല
ഇത് ഞാൻ തന്നെ ശരിയാക്കേണ്ടിയിരിക്കുന്നു.
അല്ലാതെ ഈ കുറ്റബോധത്തോടെ എങ്ങനെ ജീവിക്കുമെന്ന് എനിക്കറിയില്ല.
ദൈവമേ, ഞാൻ വാക്ക് തരുന്നു...
ഇവിടെ, എന്റെ ഒരേയൊരു മകളുടെ ശവശരീരത്തിനടുത്ത്,
എന്റെ പാപങ്ങൾക്ക് പ്രായശ്ചിത്തമായി,
നിനക്കായി ഞാനൊരു പള്ളി പണിയും.
ഇവിടെത്തന്നെ ഞാനത് പണിയും.
കല്ലും മണലും വെച്ച്...
എന്റെ ഈ കൈകൾ കൊണ്ട്.
തമ്പുരാനേ, എന്റെ ആത്മാവിനെ സ്വീകരിച്ച്
എനിക്ക് നിത്യശാന്തി നൽകേണമേ
എന്നെന്നും നിന്റെ അരികിൽ ഇരുത്തേണമേ, കർത്താവേ
കൂടുതൽ പരിഭാഷകൾക്ക് സന്ദർശിക്കുക http://www.malayalamsubtitles.org/